CELEX: 
Language: da
Date: 2021-12-14 00:00:00
Title: KOMMISSIONENS DELEGEREDE FORORDNING (EU) / om ændring af Europa-Parlamentets og Rådets forordning (EU) 2018/956 for så vidt angår de data om nye tunge køretøjer, som medlemsstaterne og fabrikanterne skal overvåge og indberette, og indberetningsproceduren

BEGRUNDELSE
            
            
               BAGGRUND FOR DEN DELEGEREDE RETSAKT
            
            
               Ved denne delegerede retsakt ændres bilag I til forordning (EU) 2018/956, således at medlemsstaterne årligt skal indberette de oplysninger, der er registreret i nr. 3 på typeattesten for et nyregistreret tungt køretøj, til Kommissionen. Disse oplysninger er nødvendige for at bestemme de indberettede køretøjers akselkonfiguration på grundlag af antallet af drivaksler og derved identificere køretøjer, der er omfattet af de fabrikantindberettede data, på grundlag af oplysninger fra medlemsstaten, uden at der er behov for yderligere udveksling med fabrikanten. Desuden ændres bilag II for at gøre det muligt for Miljøagenturet at tilpasse databasens opbygning til den tekniske udvikling.
            
            
               HØRINGER FORUD FOR RETSAKTENS VEDTAGELSE
            
            
               Kommissionen indhentede feedback fra interesserede parter gennem:
            
            
               (a)en 4 ugers offentlig onlinehøring på portalen for bedre regulering "Deltag i debatten" fra den 7 september 2021 til den 5. oktober 2021. Kommissionen modtog fire bemærkninger. I to af bemærkningerne blev der givet udtryk for generel støtte. I en bemærkning blev det understreget, at de fabrikanter, der er forpligtet til at stille data til rådighed med tilbagevirkende kraft, har behov for tilstrækkelig tid. I en fjerde kommentar blev der givet udtryk for en kritisk holdning til lovgivningen generelt
            
            
               (b)høring af ekspertgruppen om CO2-emissioner fra motorkøretøjer, herunder medlemsstaternes myndigheder, køretøjsfabrikanter, leverandører og NGO'er, den 28. september 2021.
            
            
               JURIDISKE ASPEKTER AF DEN DELEGEREDE RETSAKT
            
            
               Kommissionen er ved artikel 11, stk. 1, litra a) og d), i forordning (EU) 2018/956 tillagt beføjelser til at vedtage denne delegerede retsakt.
            
            
            
               KOMMISSIONENS DELEGEREDE FORORDNING (EU) …/…
            
            
               af 14.12.2021
            
            
               om ændring af Europa-Parlamentets og Rådets forordning (EU) 2018/956 for så vidt angår de data om nye tunge køretøjer, som medlemsstaterne og fabrikanterne skal overvåge og indberette, og indberetningsproceduren
            
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) 2018/956 af 28. juni 2018 om overvågning og indberetning af nye tunge køretøjers CO2-emissioner og brændstofforbrug
                  1
               , særlig artikel 11, stk. 1, litra a) og d), og
            
            
               ud fra følgende betragtninger:
            
            
               (1)I del A i bilag I til forordning (EU) 2018/956 er det fastsat, hvilke data medlemsstaterne skal overvåge og indberette vedrørende nye tunge køretøjer, der registreres for første gang i Unionen.
            
         
         
            
               (2)Med henblik på at foretage en grundig analyse i overensstemmelse med artikel 10 i forordning (EU) 2018/956 bør medlemsstaterne overvåge og indberette data, der gør det muligt at bestemme de indberettede køretøjers akselkonfiguration på grundlag af antallet af drivaksler. Disse data er registreret i nr. 3 på typeattesten for et nyregistreret tungt køretøj.
            
            
               (3)Disse oplysninger vil gøre det muligt for Kommissionen at identificere køretøjer, der er omfattet af fabrikantindberetningen af data efter artikel 5 i forordning (EU) 2018/956, på grundlag af oplysninger, der indberettes af medlemsstaterne, uden at der behøves yderligere udveksling med fabrikanterne.
            
            
               (4)På grundlag af erfaringerne med udarbejdelsen af rapporten i overensstemmelse med artikel 10 for indberetningsperioden for 2019 og for at kunne foretage en grundig analyse af de indberettede data i de kommende år er det nødvendigt, at fabrikanterne indberetter specifikke data om de enkelte køretøjskomponenters opførsel under kørslen af simuleringsværktøjet i overensstemmelse med registreringen i "sum exec-datafilen".
            
            
               (5)I bilag II til forordning (EU) 2018/956 fastsættes overvågnings- og indberetningsproceduren.
            
            
               (6)I lyset af erfaringerne med anvendelsen af forordning (EU) 2018/956 bør Det Europæiske Miljøagentur have fleksibilitet til at tilpasse databasernes struktur og karakter til den tekniske udvikling, og det bør ikke være bundet af specifikke tekniske bestemmelser. Databasernes beskrivende navne bør derfor fjernes fra bilag II.
            
            
               (7)Forordning (EU) 2018/956 bør derfor ændres —
            
            
               VEDTAGET DENNE FORORDNING:
            
            
               Artikel 1 
                  Ændringer til forordning (EU) 2018/956
            
            
               Bilag I og II til forordning (EU) 2018/956 ændres som anført i bilaget til nærværende forordning.
            
            
               Artikel 2 
                  Ikrafttræden
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 14.12.2021.
            
            
               
                     På Kommissionens vegne
               
               
                     Formand
                     Ursula VON DER LEYEN
               
            
         
         
            
                  
                     (1)
                  
                        EUT L 173 af 9.7.2018, s. 1.
               
            
      
    ---documentbreak--- 
      
         
         
            
               BILAG 
            
            
               I bilag I og II foretages følgende ændringer:
            
            
               (1)Bilag I ændres således:
            
            
               (a)I del A tilføjes følgende litra p):
            
            
               "p) antallet af drivaksler som angivet i typeattestens nr. 3 for køretøjer, der er registreret fra den 1. juli 2021."
            
            
               (b) I Del B, punkt 2, ændres tabellen således:
            
            
               i)
                     Følgende nr. indsættes:
            
            
                     
                        "102
                     
                  
                  
                     
                        For køretøjer med en simuleringsdato fra og med 1. juli 2021 CSV-filen (fil i kommasepareret format) af samme navn som jobfilen og med filtypenavnet .vsum, som indeholder aggregerede resultater pr. simuleret opgaveprofil og nyttelast (10) 
                     
                  
                  
                     
                        Fil genereret af det i artikel 5, stk. 1, litra a), i forordning (EU) 2017/2400 omhandlede simuleringsværktøj i udgaven med grafisk brugergrænseflade (GUI)
                     
                  
                  
                     
                        "sum exec-datafilen""
                     
                  
               
               ii)
                     Note 10 affattes således: 
            
            
               "(10)
                     Denne datapost offentliggøres ikke i det centrale register for tunge køretøjer."
            
            
               (2)Bilag II ændres således:
            
            
               (a)Punkt 1.1, første afsnit, affattes således:
            
            
               "1.1.
                     Dataene, der er angivet i bilag I, del A, overføres i overensstemmelse med artikel 4 af den kompetente myndigheds kontaktpunkt til Det Europæiske Miljøagentur ("agenturet") via elektronisk dataoverførsel."
            
            
               (b)Punkt 2.1, litra c), affattes således:
            
            
               "c) det kontaktpunkt, der er ansvarligt for at overføre data til agenturet."
            
            
               (c)Punkt 2.3, første afsnit, affattes således:
            
            
               "2.3.
                     De i bilag I, del B, nr. 2, angivne data overføres i overensstemmelse med artikel 5, stk. 1, af fabrikantens kontaktpunkt til agenturet via elektronisk dataoverførsel."
            
            
               (d)Punkt 3.3 affattes således:
            
            
               "3.3.
                     Såfremt en kompetent myndighed eller en fabrikant identificerer fejl i de indberettede data, underretter de straks Kommissionen og agenturet herom ved at indsende en fejlmeddelelsesrapport til agenturet og pr. e-mail til en af de i punkt 1.1 nævnte adresser.".